ערב זה הינו ניסיון לספר סיפורו של מקום שהוא חלק מהמרחב הפיזי והתודעתי שלנו. מקום אשר גם אם מעולם לא ביקרנו בו, יש לנו דעה עליו. מקום אשר גם אם איננו מכירים אותו על בוריו, או בכלל, הוא מייצג עבורנו חלק מהעולם הממשי והמדוימן שבו אנו נעים ובתוכו אנו פועלים.
אדריכל יצחק חלפון הוא בוגר הטכניון (1984). בתקופת התמחותו עבד על משרד פרוייקטים במשרד 'כרמי אדריכלים', וביניהם בית המשפט העליון ושכונת גילה בירושלים. בין השנים 1989-1994 עבד והשתלם במגוון פרויקטים בתחום הדיור ומבני משרד בברן, שוויץ, במשרד Meister Architekten. עם שובו לישראל, השתלב כאדריכל בכיר במשרד 'אורי שטרית אדריכלים', אותו ניהל למעלה מעשר שנים. בתחום זה עסק בעבודה תכנונית על כל היבטיה במגוון רחב של פרויקטים בתחום של בניה ציבורית, מגורים, תכניות מתאר ובינוי ערים וביניהן היכל התרבות במעלות תרשיחא, המרכז ליהדות מתקדמת בת"א-יפו, פארק טדי, תכנית לפינוי שדה התעופה באילת, ועוד.
אדריכל אלן אהרונוף הוא בעל תואר ראשון בכלכלה ותואר שני באדריכלות מאוניברסיטת UCLA, שם למד בין היתר אצל Charles Moore ו- Frank Israel. במסגרת לימודיו קיבל מלגה לחקר השפעת האקלים על ארכיטקטורה בהנחייתו של פרופ' ברוך גבעוני במכון לחקר המדבר בשדה בוקר. לאחר לימודיו עבד במשרד Kohn Pedersen Fox בניו יורק כשלוש שנים. עם עלייתו לישראל עבד במשרד כרמי אדריכלים כמעצב בכיר לפרוייקטים של דיור ותחבורה, ובעיקר בבניין בית המשפט העליון בירושלים. בעשרים השנים האחרונות, עוסק אלן בתכנון מגוון מבנים בתחומי המגורים, מבני ציבור, בתי כנסת ומבני ספורט רב-תכליתיים. בעבודתו הוא שיתף פעולה עם מגוון משרדים בולטים בישראל ובחו"ל, ביניהם ספדי אדריכלים ו- Arup בעבודה על מרכז רבין בתל אביב, ברחנא אדריכלים בתכנון היכל בית המשפט בבאר שבע, ועוד.
עסק בגאוגרפיה היסטורית של ארץ ישראל משלהי המאה ה-19 ובמשך תקופת היישוב בזמן השלטון הבריטיבזמן בלימודי תואר הראשון והשני ובמשך מספר שנים נוספות. מאז 1988, תחום התמחותהוא הקשר בין ביטחון ובין גאוגרפיה ובדגש על הממשק ויחסי הגומלין בענייני קרקע, מרחב וסביבה בישראל בין הצבא ומערכת הביטחון ובין המדינה והחברה. הקים ומפעיל את האתר "ארץ בחאקי". בעיסוקו משלב בין מחקר, דיון והוראהאקדמייםובין העשייה, בעיקר שירות במשך עשור במטה הכללי (1988- 1998) בענייני תשתית ופריסה. עם תום השירות הצבאי, כתב עבודת דוקטורט על הקשר בין צבא ובין קרקע ומרחב במלחמת העצמאות ובשנותיה הראשונות של המדינה. לאחר מכן החל לפעול כחוקר עצמאי. כתב ספרים ("ארץ בחאקי" ו"שטחים מגויסים"), ערך מספר קבצים ("צבא שיש לו מדינה", "מרחב הביטחון", ו"ביטחון ותכנון"), פרסם מאמרים רבים, השתתף והרצה בימי עיון בכנסים אקדמיים וכנסים מקצועיים וסייע בהתנדבות לסטודנטים ואחרים. בנוסף ניהל וארגן שתי קבוצות דיון בין תחומיות שפעלו במכון ון ליר בירושלים; ייעץ למערכת הביטחון בענייני תכנון תשתית ופריסה; היה חבר צוות ארגון סדנת החשיבה בנושא "ישראל 2048", עסק בהוראה כעמית הוראה, מורה מן החוץ ומנחה במספר מוסדות. בספטמבר 2011 התחיל לטייל בארץ עם אופניי שטח. בקיץ 2015 הקים אתר ייעודי הנקרא "עמירם במשעולי ישראל" ובו תיעוד הכולל מלל, מפות ותצלומים על אזור הטיול, המסלול והמקומות לאורכו.